**Austur-land**

**7. maí, Laugar-dagur**

**List án landamæra á Austur-landi**

**Tími: 14-17 (2-5)**

**Slátur-húsið, menningar-hús á Egils-stöðum**

**-*Töfrar***

Töfrar er **mynd** eftir Sigurð Ingólfsson og Ólöfu Björk Bragadóttur sem þau unnu með margvíslega yndislegu fólki í Stólpa á Egilsstöðum. Unnið var með Töfraflautuna eftir Mozart og staðinn þar sem töfrar verða til. Í Stólpa sem er hæfing/iðja eru prinsar og prinsessur, galdrafólk og allskonar manneskjur sem eru í leit að sjálfum sér. Töfraflautan fjallar um sömu leit. Myndin verður sýnd í frystiklefanum í Sláturhúsinu, menningarhúsi, ásamt hluta úr leikmyndinni.

***-Valtýr á grænni treyju***

Valtýr á græni treyju er **stutt leikin mynd** um örlög stórbóndans Valtýs á Eyjólfsstöðum leikin af nemendum starfsbrautar Menntaskólans á Egilsstöðum í umsjón Ólafar Bjarkar Bragadóttur og Magnúsar H. Helgasonar, kennara á starfsbraut ME.

***-Andlits-myndir***

**Myndlistarsýning** starfsfólks í Stólpa og nemenda á Listnámsbraut Menntaskólans á Egilsstöðum. Sýningin er afrakstur myndlistarnámskeiðs sem haldið var í Stólpa og ME í samstarfi við Þekkingarnet Austurlands og Listnámsbraut Menntaskólans á Egilsstöðum.

- ***Hannah***

**Kvikmyndin** Hannah eftir Sérgio Cruz myndlistarmann frá Portúgal fjallar um galsalegan metnað Hannah Dempsey, sem er ungur dansari og íþróttamaður með fötlun. Myndin er hluti af videólistahátíðinni 700.is Hreindýraland 2011 og hlaut Alternative routes verðlaun hátíðarinnar.

***-Geðveikt kaffihús***

Geðveikt **kaffihús** að hætti kvenfélagsins Bláklukkna

***-Ljósmynda-sýning***

Friðrik Kristjánsson sýnir **ljósmyndir**

***-Ýmsir list-viðburðir***

Listsýningar frá leik- og grunnskólum Fljótsdalshéraðs

Listsýning frá mann- og geðræktarmiðstöðinni Ásheimum

Tónlistaratriði frá tónskóla Fljótsdalshéraðs og tónsmiðju Hafþórs Vals Guðjónssonar

Sýning frá handavinnuhóp Hlymsdala

**Kvöld-dagskrá Listar án landamæra í Slátur-húsinu**

**Tími: 19-22 (7-10)**

**Sláturhúsið, menningar-hús á Egilsstöðum**

***-Svangar skálar***

Einstakt **súpukvöld,** samvinnuverkefni Anne Kampp, leirlistakonu, Guðbjargar Þórisdóttur samstarfskonu hennar og kvenfélagsins Bláklukkna.  Þú kaupir þér súpu og brauð og færð að eiga skálina.

***-Ríó tríó ábreiður***

**Tónlistaratriði** þar sem fram koma meðal annarra: Sædís Sif Harðardóttir, Hátt upp til fjalla – Ríó tríó ábreiðsluhljómsveit og nemendur tónskólans á Fljótsdalshéraði og Tónsmiðju Hafþórs Vals Guðjónssonar.

- ***Töfrar***, ***Valtýr á grænni treyju*** og ***Hannah***

**Stuttmyndirnar** Töfrar, Valtýr á grænni treyju og Hannah verða einnig sýndar um kvöldið

Listsýningarnar og stuttmyndirnar verða sýndar frá 7. – 20. maí frá kl. 14.00 – 18.00. Enginn aðgangseyrir er á sýningarnar og allir eru velkomnir.